cyanic-selkie/wikianc huggingface dataset:
Հայ հեթանոսական առասպելներ
Երկնքի ու երկրի, ծովի ու եղեգնիկի երկունքից ծնվածը
Վահագնը որին անվանում էին վիշապաքաղ, պատերազմի, քաջության և հաղթանակի աստվածն էր։ Ավելի ուշ շրջանում նա փոխարինել է Խալդի աստվածությանը (Խալդին եղել է Ուրարտական շրջանի գերագույն աստվածը)։ Վահագնի ծնունդը կախված է Երկնքից ու երկրից, ծովից ու եղեգնիկից
Արեգակը պաշտեցին և Վահագն կոչեցին
Հին ձեռագրերից մեկում հենց այդպես էլ նշված է, որ հայերը «Արեգակը պաշտեցին և Վահագն կոչեցին»։ Այսինքն նա նաև արեգակի աստվածն էր։ Նա մարտնչում էր և հաղթում չար ոգիները մարմնավորող վիշապների դեմ։ Դրա համար էլ նրան կոչեցին վիշապաքաղ։ Նրա հարսնացուն էր Աստղիկը, իսկ Աստղիկի տաճարը կոչվում էր սենյակ Վահագնի։
Ծովի ջրից հղիացած աստվածուհին
Երկրորդ դեպքում Ծովինարը խմում է մեկ ու կես ափ ջուր ու հղիանում, լույս աշխարհ բերելով երկվորյակների Սանասարին և Բաղդասարին(նրանք եղել են Սասնա ծռերի չորրորդ ճյուղը)։ Սանասարը, որ ծնվել էր մեկ ափ ջրից լիարժեք էր, իսկ Բաղդասարը, որ ծնվել էր կես ափ ջրից թերի էր։ Չնայած Սասնա ծռեր Էպոսում Ծովինարը հանդես է գալիս որպես սովորական մահկանացու, բայց նա կարողացել է ծնել գրեթե աստվածային ուժով օշտվածզավակների։ Նրանք կռվում են վիշապների դեմ։ Սանասարն էլ ջրից ստանում է հրեղեն ձի Քուռկիկ Ջալալին և զենքը Թուր Կեծակին։
Փրփրադեզ ալիքներից ծնված աստվածուհին (Աստղիկ)
Հինավուրց ավանդություններից մեկը պատմում է, թե ինչպես է ծնվել սիրո և գեղեցկության աստվածուհի Աստղիկը։ Գերագույն աստված Արամազդը մտածելով, որ իր երկվորյակը կդառնա իրեն մրցակից, սպանում է նրան և գցում ծովը։ Թափված արյունից ծովը փրփրում է, և ալիքներից ծնվում է Աստղիկը։ Դիցուհու ոտքերից արյուն էր կաթում և արյունից աճում են վարդեր։ Եվ պատահական չէ, որ նրան անվանում էին «վարդամատն», «վարդածղի»։ Իսկ նրան նվիրված տոնը կոչվում է «Վարդավառ»։ Տոնին Աստղիկին ընծայաբերել են վարդեր, թռցրել են աղավնիներ։
Աղբյուրներ
Կատեգորիա:Հայկական հեթանոսություն
ALH 84001
ALH 84001, (Ալլան Հիլս 84001 ), երկնաքար, գտնվել է 1984 թվականի դեկտեմբերի 27-ին Անտարկտիդայի Ալլան Հիլս լեռներում։ Հետազոտողների կարծիքով այդ երկնաքարը հանդիսանում է Երկրում հայտնաբերված 34 մարսիական երկնաքարերից մեկը։ Երկնաքարի քաշը 1.93 կգ է։ 1996 թվականին մեծ ճանաչում ձեռք բերեց, «ՆԱՍԱ»-ի գիտնականների հայտարարություններից հետո։ Գիտնականները պնդում են, որ երկնքարի մեջ կան միկրոօրգանիզմներ բակտերիաներ հիշեցնող, որոնք քարացած են ։
Երկնաքարի ծագումը
Համաձայն տեսության, այդ քարը մասնատվել է Մարսի մակերեսից, մոլորակի և ինչ-որ տիեզերական մարմնի բախումից հետո 4 միլիարդ տարի առաջ։ Որից հետո մնում է մոլորակի վրա։ Մոտ 15 միլիոն տարի առաջ նոր ցնցումների արդյունքում հայտնվեց տիեզերքում և ընդամենը 13 հազար տարի առաջ հայտնվեց Երկրի ձգողական դաշտում ու ընկավ Երկրի վրա։ Այդ տվյալները հաստատվել են գիտական մեթոդների գործածմամբ ։
Գիտնականները առաջ դրեցին այնպիսի հիպոթեզ այն մասին, որ ALH 84001-ը եղել է Մարսի վրա այն ժամանակ, երբ այդ մոլորակի վրա եղել է հեղուկ վիճակում ջուր ։ Մարսի ուրիշ երկնաքերեր գիտնականների համար անհետաքրքիր են, քանի որ նրանք եղել են «թաց» Մարս ժամանակաշրջանից հետո ։
Հնարավոր բիոգեն առանձնահատկություններ
1996 թվականի օգոստոսի 6-ին «ՆԱՍԱ»-ի գիտնականները հայտարարեցին, որ այդ երկնաքարը կարող է պարունակել Մարսում կյանքի առկայության մասին ապացույցներ։ «Սայնս» ամսագրում Դեյվիդ Մակկեյայի հրապարակված հոդվածը շատ մեծ արձագանք առաջացրեց ։
Երկնաքարի կառույցները էլեկտրոնային ռեստորային մանրադիտակով սկան անելուց հայտնաբերվել են որոշակի մնացորդներ, որոնք գիտնականներին հիշեցրել են Երկրային օրգանիզմներ մագնիտոտակտիկ բակտերիաներ անվանումով։ Հետազոտողները պնդում են, որ հենց այդպիսի յուրահատուկ մնացորդներ են թողնում Երկրի վրա գտնվող բակտերիաները։ Ուստի նույնատիպ մնացորդների հայտնաբերումը երկնաքարի վրա ասում է այն մասին, որ այդպիսի բակտերիաներ գոյություն ունեն հայրենի մոլորակում։ Դրա հետ մեկտեղ ALH 84001 երկնաքարի կառույցները 20-ից 100 նանոմետր են տրամագծով, իսկ այդ չափսերը մոտ են տեսական նանոբակտերիաներին։ Բայց մի քանի անգամ փոքր բոլոր գիտությանը հայտնի կյանքի բջջային ձևերից ։ Նաև մնում է անհասկանալի վկայում է արդյոք, որ Մարսի վրա կյանք գոյություն ունի կամ արդյոք անցյալում գոյություն ուներ։ Կամ էլ այդ կենդանի օրգանիզմները հայտնվել են այդ երկնաքարի վրա Մարսից առանձնացվելուց հետո ։
Ծանոթագրություններ
Կատեգորիա:Երկնաքարեր Կատեգորիա:1984 Կատեգորիա:Ասուպային հոսքեր
Նոնիո
Նոնիո (Nonio), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 896 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը՝ 10 կմ²։ Փոստային ինդեքս՝ 28891։ Հեռախոսային կոդ՝ 0323։
Ծանոթագրություններ
Կատեգորիա:Իտալիայի բնակավայրեր
Հեսսի օրենք
Հեսսի օրենք, թերմոքիմիայի հիմնական օրենքը, ըստ որի, քիմիական որևէ ռեակցիայի ջերմային էֆեկտը կախված է միայն փոխազդող համակարգի սկզբնական ու վերջնական վիճակներից և կախված չէ միջանկյալ վիճակներից ու ռեակցիան իրականացնելու ուղիներից։ Հեսսի օրենքը կոչվում է նաև ռեակցիաների ջերմային էֆեկտների գումարների հաստատունության օրենք։ Վերջին սահմանումից հետևում է, որ եթե համակարգն առաջին վիճակից երկրորդին է անցնում ուղղակիորեն կամ մի շարք միջանկյալ վիճակներով, ապա ուղղակի անցման ջերմային էֆեկտը հավասար է տվյալ ռեակցիայի այլ եղանակներով իրականացման միջանկյալ փուլերի ջերմային էֆեկտների գումարին։ Ըստ էության, Հեսսի օրենքը էներգիայի պահպանման օրենքի կիրառումն է հաստատուն ճնշման կամ ծավալի պայմաններում ընթացող քիմիական ռեակցիաների նկատմամբ։ Հեսսի օրենքով հնարավոր է հաշվել՝ 1. անմիջականորեն դժվար իրականացվող կամ չիրականացվող ռեակցիաների ջերմային էֆեկտը, 2. քիմիական միացությունների գոյացման ջերմային էֆեկտը և 3. քիմիական կապի միջին էներգիան։ Օրենքը ձեակերպել է Վիկտոր Ֆրանց Հեսսը, 1840 թ-ին, փորձնական տվյալների հիման վրա։
Կատեգորիա:Քիմիական թերմոդինամիկա Կատեգորիա:Քիմիական օրենքներ Կատեգորիա:Ֆիզիկական քիմիա
Վիկտոր Հեսս
Վիկտոր Ֆրանց Հեսս (Victor Franz Hess, ), ավստրիացի ֆիզիկոս։ Սովորել է Գրացի և Վիեննայի համալսարաններում։ 1920 թվականից՝ Գրացի, այնուհետև՝ Ինսբրուքի համալսարանների պրոֆեսոր։ 1938 թվականներին տեղափոխվել է ԱՄՆ և դարձել Ֆորդհեմի համալսարանի (Նյու Յորք) ամբիոնի վարիչ։ Աշխատանքները վերաբերում են տիեզերական ճառագայթների ֆիզիկային, ռադիոակտիվությանը, ատոմի տեսությանը, օպտիկային։ 1912 թվականին հայտնաբերել է, որ օդի իոնացումը բարձրության հետ աճում է։ Այդ փաստի հիման վրա ենթադրել է տիեզերական ծագում ունեցող ճառագայթման (տիեզերական ճառագայթում) գոյությունը։ Արժանացել է նոբելյան մրցանակի (1936)։
Ծանոթագրություններ
Կատեգորիա:Ավստրիացի ֆիզիկոսներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:Ամերիկացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Գրացի համալսարանի շրջանավարտներ Կատեգորիա:Ավստրիական «Գիտության և արվեստի համար» պատվո խաչի ասպետներ Կատեգորիա:Գրացի համալսարանի դասախոսներ
Սամվել Հարությունյան (զինվորական)
Սամվել Սիմոնի Հարությունյան, խորհրդային բանակի գնդապետ, հատուկ բանակային կորպուսի հրետանու պետ։
Մասնակցել է Հեռավոր Արևելքում Խասանի դեպքերին (1938 թ.), Երկրորդ համաշխարհային պատերազմի (1941-1945 թթ.) ժամանակ՝ հարավային ռազմաճակատի գործողություններին, Ստալինգրադի ճակատամարտին (1942 թվական), Լենինգրադի ճակատամարտին (1943-1944 թթ.), Լեհաստանի բռնակցմանը (1945 թ.)։
Ծանոթագրություններ
Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՄԿԿ անդամներ Կատեգորիա:Հայ գնդապետներ
Էբոլայի բռնկում Կոնգոյի Դեմոկրատական Հանրապետությունում
էբոլայի բռնկումը Կոնգոյի Դեմոկրատական Հանրապետությունում սկսել է 2018 թվականի օգոստոսի 1-ին, երբ վիրուսակրի չորս դեպք հաստատվեց Կոնգոյի Դեմոկրատական Հանրապետության Կիվու շրջանում ։
Վիրուսային վարակի տարածումն ընդգրկել է նաև Իտուրի նահանգը, երբ այնտեղ օգոստոսի 13-ին հաստատվեց առաջին դեպքը ։
Տուժած նահանգը և ընդհանուր տարածքը ներկայումս գտնվում են ռազմական հակամարտության կենտրոնում, ինչը խոչընդոտում է բուժման և կանխարգելման աշխատանքները։ Առողջապահության համաշխարհային կազմակերպության արտակարգ իրավիճակների և հակազդման հարցերով գլխավոր տնօրենի տեղակալը նկարագրել է ռազմական հակամարտության և քաղաքացիական աղետի համադրությունը որպես «կատարյալ փոթորիկ», որը կարող է արագ վատթարացնել վիրուսի բնռկումը ։
Հյուսիսային Կիվուում և շրջակա տարածքներում իրավիճակի վատթարացման պատճառով առողջապահության համաշխարհային կազմակերպությունը օգոստոսի 27-ին ազգային և տարածաշրջանային մակարդակում ռիսկի գնահատումը «բարձրից» փոխել է «շատ բարձրի» ։
Հոկտեմբերի 3-ին, ՄԱԿ-ի Անվտանգության Խորհուրդը հայտնել է, որ զինված հակամարտությունը պետք է անհապաղ դադարեցնել Կոնգոյի Դեմոկրատական Հանրապետությունում, որպեսզի բարձրանա էբոլայի բնռկման դեմ պայքարի արդյունավետությունը ։ Հոկտեմբերի 14-ին ավարտվող շաբաթվա տվյալներով ԿԴՀ-ում գրանցվել է 33 վիրուսակիր, որից 24-ը մահացել են ։
Առաջին դեպքեր և փոխանցում
Կոնգոյի Դեմոկրատական Հանրապետությունում Էբոլայի առաջին դեպքը գրանցվել է օգոստոսի 1-ին, երբ Հյուիսային Կիվուոում չորս անձի մոտ ստուգումները տվեցին դրական արդյունք։ Բացի այդ, նույն օրը Հյուսիսային Կիվուում գրանցվել է հեմոռագիկի 26 նշաններ և մահացության 20 դեպք ։ Օգոստոսի 2-ին Օքսֆամը հայտնել է, որ կմասնակցի ԿԴՀ-ում վիրուսի վերջին բռնկման պատասխան գործողություններին ։
Օգոստոսի 3-ին վիրուսը զարգացել է տարբեր վայրերում։ Վիրուսի դեպքեր գրանցվել են Հյուսիսային Կիվուի Բենի, Բութեմբո, Օրիչա, Մուսիենե և Մաբալակո, ինչպես նաև Իտուրի նահանգի Մանդիմա և Մամբասա բնակավայրերում ։ Մեկ ամիս հետո վիրուսակրերի դեպքեր գրանցվել են միայն Մաբալակո, Մանդիմա, Բենի և Օրիչա շրջաններում։ Մամբասա շրջանի կասկածվող 5 դեպքերը պարզվել են, որ էբոլայի վիրուս չեն։ Հնարավոր չի եղել հաստատել Մուսիենե շրջանի հավանական մեկ և Բութեմբո շրջանի երկու դեպքերը։ Ոչ մի նոր դեպք չի գրանցվել այս շրջաններում։ Բութեմբոյում առաջին հաստատված դեպքը գրանցվել է սեպտեմբերի 4-ին։ Նույն օրը հայտնի է դարձել, որ Բենիում գրանցված դեպքն անցել է Կալունգուտա շրջանից ։
ԿԴՀ-ի առողջապահության նախարարությունը հաստատել է, որ էբոլայի նոր բռնկման պատճառը «Զաիր էբոլավիրուսի» տեսակներն են։ Դրանք նույն այն տեսակներն են, որոնք 2018 թվականի սկզբին վիրուսի բռնկում առաջացրին ԿԴՀ-ի հասարակածային և արևմտյան շրջաններում ։ Երկրի առողջապահական մարմինները հայտնել են, որ կրկին կօգտագործեն «rVSV-ZEBOV» պատվաստանյութը ։
Օգոստոսի 4-ի Առողջապահության համաշխարհային կազմակերպությունը մի շարք գործոնների հանգամանքով ԿԴՀ-ում ստեղծված իրավիճակի գնահատումը տվել է «բարձր ռիսկային» ազգային և տարածաշրջանային մակարդակով ։
Ներկայումս էբոլային բռնկումը տարածվում է երկու մարզերում (14 շրջաններ)։
Վիդեո
Կատեգորիա:Էբոլա Կատեգորիա:2018 իրադարձություններ
Ձարխոտ բաժանատերև
Ձարխոտ բաժանատերև, ձարխոտազգիների ընտանիքին պատկանող պտերանման բույս։
Նկարագրություն
Բազմամյա կոճղամատավոր բույս է, որի բարձրությունը 60-160 սմ է։ Վայրի թիթեղը փափուկ է, մուգ կանաչ, կրկնակի կամ եռակի փետրաձև հատված, երկրորդ կարգի սեգմենտները երկարավուն-նշտարաձև են։ Կոթը վայրի թիթեղից կարճ է ։
Տարածվածություն
Հայաստանում հանդիպում է Իջևանի և Լոռու ֆլորիստական շրջաններում։ Աճում է նաև Մեծ Կովկասում, Արևմտյան, Կենտրոնական և Արևելյան Անդրկովկասում, Ղարաբաղում, Եվրոպայում, միջերկրածովյան ավազանի երկրներում, Թուրքիայում, Հյուսիսային և Արևելյան Ասիայում, Հյուսիսային Ամերիկայում ։
Էկոլոգիա
Աճում է ենթալպյան գոտում` ծովի մակարդակից 2200-2600 մ բարձրությունների վրա, քարքարոտ կիրճերում, Կովկասյան մրտավարդի թփերի մեջ ։
Պահպանություն
Վտանգված տեսակ է։ Հյուսիսային Հայաստանում հայտնի են երկու լոկալիտետներ։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի պայմանների փոփոխության հետևանքով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Պտերանմաններ Կատեգորիա:Ձարխոտազգիներ Կատեգորիա:ՀՀ Կարմիր գրքում գրանցված բույսեր
Paradise (երգ)
«Paradise» (դրախտ), բրիտանական Coldplay խմբի Mylo Xyloto ստուդիական ալբոմի, երկրորդ սինգլը։ Թողարկվել է 2011 թվականի սեպտեմբերի 12-ին, Parlophone լեյբլով։
Երգեր
2010 թվականին X Factor շոուի պրոդյուսերը խնդրեց Քրիս Մարտինին երգ գրել հաղթողի համար։ «Paradise» երգը սկզբում գրվել էր այլ նպատակի համար, բայց Coldplay-ի հարվածային գործիքահար Չիլ Չեմփիոնը պնդեց, որ երգը ներառվի առաջիկա ստուդիական ալբոմի մեջ ։
Երգի պրեմիերան տեղի է ունեցել սեպտեմբերի 12-ին 7:30-ին Քրիս Մոյլսի շոուի ժամանակ, BBC Radio 1 ռադիոկայանից ։
Նոյեմբերի 30-ին երգը գլխավորեց բրիտանական հիթ-շքերթը, դառնալով առաջին տեղը զբաղեցրած Coldplay երկրորդ երգը («Viva la Vida»-ից հետո, 2008) ։
Հավաստագրումներ
|autocat=yes|accessdate=27 September 2013}}
Արտաքին հղումներ
Կատեգորիա:2011 սինգլներ Կատեգորիա:UK Singles Chart գլխավորած սինգլներ
Սիայի
Սիայի (Սիայի Ղազար Կարապետյան, անվանել են՝ Ղարա-Ղազար, ծննդյան թիվը հայտնի չէ - վախճանվել է 1903 թվականի մայիսի 19-ին), աշուղ, 19-րդ դարի վերջերի 20-րդ դարի սկզրների Ջավախքի աշուղներից ։
Կենսագրություն
Աշուղի նախնիները գաղթել են Էրզրումից՝ 1830 թվականին, ժամանակակիցների վկայությամբ պետք է, որ նա ծնված լինի 1835 թվականին։ Սիայու մոտ աշուղական արվեստ են սովորել Ջիվանին, Թիֆիլին, Մաթոսը և ուրիշներ։
Սիային ապրել է Կարզախում, որը Ախալքալաքի գավառի մեծ գյուղերից էր, ուր հաճախում էին հայ, վրացի, թուրք և այլ ազգի շատ աշուղներ, ելույթներ էին ունենում շփվում տեղի աշուղների հետ։
Սիայու «Օձ քաղաքը» հեքիաթը իր ժամանակին մեծ ընդունելության է արժանացել Ջավախքում։ Բռնակալ բեկը գերված հայ աղջկան ստիպում է գավերը գինի լցնել և հաճույք պատճառել իրեն։ Աղջիկը վշտացած երգում է.
Սիային երգերի ու հեքիաթների լավագույն կատարող է եղել։ Ելույթների ժամանակ աչքի էր ընկնում հանպատրաստից երգեր հորինելով։ Աշուղը եղել է խստաբարո, պահանջկոտ իր նկատմամբ, իր աշակերտների ու ունկնդիրների նկատմամբ։ Նրան լսում էին քար լռությամբ։ Իր վարպետին լավ է բնութագրել աշուղ Թիֆիլին՝ «Դու իմ անմահ վարպետ, անպարտ Սիայի»։ Բազմաթիվ մրցույթների ժամանակ նա շարունակ հաղթող է դուրս եկել։ Սիայու երգերի մեջ մեծ տեղ են գրավել սիրային խաղերը։
Աշուղը շրջագայել է, եղել է գավառի մեծ գյուղերում, Ալեքսանդրապոլում։ Շրջագայելիս իր հետ տանրել է աշակերտներից մեկին, ավելի հաճախ Ջիվանին, ով մի անգամ Խերթվիսում մրցույթի ժամանակ իր վարպետին դուրս է բերում ծանր կացությունից։
Սիային ունեցել է իր երգերի դավթարը։ Հարազատների (Շեկո, Արտավազդ Կարապետյաններ, Գասպար Բանգոյան) վկայությամբ հուղարկավորության ժամանակ դավթարը և սազը աշուղի դիակի հետ միասին թաղել են։
Սիային հայ ժողովրդի փրկությունը կապել է ռուս ժողովրդի ազատագրական շարժման հետ՝ ասելով՝
Ծանոթագրություններ
Կատեգորիա:Հայ աշուղներ
Վրթանես Սյուրմելյան
Վրթանես Սյուրմելյան, հայ դեղագործ։
Կենսագրություն
Դեղագործական կրթություն է ունեցել և դեղագործ աշխատել։
1914 թվականի Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել։
Սպանվել է 1915 թվականին Տրա­պի­զո­նում՝ աքսորում։
Աղբյուր
Կատեգորիա:Հայ դեղագործներ Կատեգորիա:1915 մահեր Կատեգորիա:Տրապիզոն քաղաքում մահացածներ Կատեգորիա:Առաջին համաշխարհային պատերազմի մասնակիցներ
Պաուլու Աֆոնսու
Պաուլու Աֆոնսու (Paulo Afonso), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիայի մարզում։ Մտնում է Պաուլու Աֆոնսուի գավառի կազմի մեջ։ Բնակչությունը կազմում է 101 952 մարդ՝ 2007 թվականի տվյալներով։ Գրավում է 1 573,627 կմ2 տարածք։ Բնակչության խտությունը՝ 64,77 մարդ/կմ²։
Պատմություն
Քաղաքը հիմնադրվել է 1958 թվականի հուլիսի 28-ին։
Սաղմոսարան (4663)
Սաղմոսարան (4663), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4663 թվի տակ։ Ձեռագիրը գրվել է 1650 թվականին Ավետ Որոտնեցի գրիչի կողմից։ Գրված է թղթի վրա, որը ունի 10x6 չափս։ Ձեռագիրը կազմված է 173 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Պահպանակը ունի 3 էջ, գրված է՝ մագաղաթի վրա՝ ուղղագիծ երկաթագրով (անընթեռնելի)։ Կազմը` կաշեպատ տախտակ դրոշմազարդ։ Հիշատակարաններ գրչի՝ 25ա, հետագայի՝ 1ա (17-րդ դար) ։
Պաուլու Աֆոնսու
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սաղմոսարան (4663)
Ծանոթագրություններ
Կատեգորիա:Մատենադարանի ձեռագրեր
Զուրաբ Իոնանիձե
Զուրաբ Դավիդովիչ Իոնանիձե (ზურაბ დავითის ძე იონანიძე, ), վրացի ֆուտբոլիստ, հարձակող։
Ակումբային
Քութայիսի «Տորպեդոյի» ակումբում, երեք անգամ, նա դարձել է Վրաստանի չեմպիոն (1999/2000, 2000/2001, 2001/2002)։ Երկու անգամ նա հաղթել է ռմբարկուների մրցույթում (1999/2000, 2002/2003)։ 2000, 2003,  2006 թվականներին ճանաչվել է լավագույն ֆուտբոլիստ ազգային առաջնության խաղերի ժամանակ ։
2009 թվականի տվյալներով Իոնավիձեն Վրաստանի առաջնության լավագույն ռմբարկուն է պատմության մեջ։
Հավաքականում
Նա իր դեբյուտը նշել է Վրաստանի ազգային հավաքականում։ Երկրի առաջնությունում իր հաջող խաղով հասավ նրան, որ 10 տարի հետո 34 տարեկան հասակում նորից հրավիրվեց հավաքական։
Արտաքին հղումներ
Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Վրացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Օլիվեյրա դուս Բրեժինյուս
Օլիվեյրա դուս Բրեժինյուս (Oliveira dos Brejinhos), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Բոկիրա գավառի կազմի մեջ։ Բնակչությունը կազմում է 22 082 մարդ՝ 2006 թվականի տվյալներով։ Գրավում է 3 563,908 կմ2 տարածք։ Բնակչության խտությունը՝ 6,2 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Օջեբիո
Օջեբիո (Oggebbio), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 903 մարդ (2008 թվականի տվյալներով)։ Բնակչության խտությունը՝ 45 մարդ/կմ²։ Տարածքը՝ 20 կմ²։ Փոստային ինդեքս՝ 28824։ Հեռախոսային կոդ՝ 0323։
Բնակավայրի հովանավորն է համարվում սուրբ Պետրոսը։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Ֆլավիուս Աբլաբիուս
Ֆլավիուս Աբլաբիուս (Flavius Ablabius, ծննդյան թվականն անհայտ - 337, ամառ, Բյութանիա), Հռոմեական կայսրության պետական գործիչ, անձնապահապետ, 331 թվականի Հռոմեական կայսրության 2-րդ կոնսուլ: Ֆլավիուս Աբլաբիուսը ծնունդով Կրետեից էր : Նրա հայրն ու մայրը հասարակ ծագում ունեին: Ծնվելու ժամանակ, ինչպես որ Եվնապիոս Սարդինացին պատմում է, որ նրա մայրը ստացել է մարգարեություն եգիպտական աստղագուշակներից, որը Ֆլավիուսը «ծնվել էր մի փոքր պակաս, քան թագավորը» :
Ժամանակի ընթացքում Աբլաբիուսը դառնում է Կրետեի նահանգապետի պաշտոնական ներկայացուցիչը : Ժամանում է Կոստանդնուպոլիս (նոր հիմնադրված) և պատահականության շնորհիվ, ձեռք է բերում մեծ ազդեցություն Կոստանդիանոս Ա Մեծ կայսեր նկատմամբ և դառնում Կոստանդնուպոլսի ամենակարևոր սենատորնեից մեկը : 324 թվականից 326 թվականը եղել է Ասիա դիոցեզի վիկարիոս (կառավարիչ) : Հայտնի է, որ այդ ժամանակ Աբլաբիոսը աջակցել է Օրցիստ գյուղի բնակիչների խնդրանքին՝ նրանց բնակավայրին քաղաքի կարգավիճակ տալու համար (civitas) : Այս առիթով հայտնի են Կոստանդիանոս Ա Մեծի նամակները Արևելք պրետորիայի պրեֆեկտ Աբլաբիոսին: Ակնհայտ է, որ այդ ժամանակ նա արդեն սենատոր էր, ինչի մասին է վկայում Կոստանդիանոսի տիպիկ ուղերձը գրված նրան նամակով :
Ծանոթագրություններ
Կատեգորիա:4-րդ դարի հռոմեացիներ Կատեգորիա:Հռոմեական կայսրության կոնսուլներ
Մեյ Զիադե
Մեյ Զիադե (مي زيادة,  ), քրիստոնյա, լիբանանա-պաղեստինցի բանաստեղծ, էսսեիստ, թարգմանիչ։
Արաբերեն գրել է թերթերում և ամսագրերում, մի շարք բանաստեղծությունների և արձակ գրքերի հեղինակ է։ Եղել է 20-րդ դարի սկզբի արաբական գրական ասպարեզի Նահդա մշակութային վերածննդի առանցքային գործիչ։ Հայտնի է եղել որպես «Արևելյան ֆեմինիզմի պիոներ» ։
Կենսագրություն
Զիադեն ծնվել է 1886 թվականին Նազարեթում՝ լիբանանցի մարոնիկի (հայրական կողմից) և պաղեստինցի (մայրական կողմից) ծնողների ընտանիքում։ Հայրը եղել է «Аль-Mahrūsah» թերթի խմբագիրը։ Տարրական դպրոց հաճախել է Նազարեթում։ 14 տարեկանում նրան ուղրակել է Այնթուրա՝ սովորելու տեղի մենաստանում ։ Այնթուրայում ուսանելու տարիներին նրա մոտ հետաքրքրություն է առաջացել ֆրանսիական գրականության նկատմամբ ։ Լիբանանում հաճախել է մի քանի կաթոլիկ դպրոցներ, 1904 թվականին վերադարձել է Նազարեթ՝ ծնողների մոտ ։ Զիադեի առաջին հոդվածները տպագրվել են, երբ նա 16 տարեկան է եղել։
Զիադեն չի ամուսնացել։ Մտերիմ հարաբերություններ է ունեցել 20-րդ դարի լիբանանա-ամերիկացի գրող Ջուբրան Խալիլ Ջուբրանի հետ։ Թեև նրանք երբեք չեն հանդիպել, բայց պահպանել են գրավոր նամակագրությունը մինչև 1931 թվականին Ջուբրանի մահը ։
1928-1932 թվականներին ունեցել է անձնական կորուստներ. մահացել են ծնողները և ընկերը՝ Ջուբրան Խալիլ Ջուբրանը։ Հայտնվելով խորը դեպրեսիայի մեջ՝ վերադարձել է Լիբանան, որտեղ հարազատները նրան տեղափոխել են հոգեբուժարան, որպեսզի հսկողություն ունենան նրա սեփականության նկատմամբ ։ Նավալ Էլ Սադավին պնդում է, որ Զիադեին հոգեբուժարան են տեղափոխել ֆեմինիստական հայացքների համար ։ Ապաքինվելուց հետո հոգեբուժարանից դուրս է գրվել. բժշկական եզրակացությունը ցույց է տվել, որ նա առողջ է։ Զիադեն վերադարձել է Կահիրե, որտեղ մահացել է 1941 թվականի հոկտեմբերի 17-ին ։
Լրագրություն և լեզվաբանություն
1908 թվականին Մեյ Զիադեն և նրա ընտանիքը գաղթել են Եգիպտոս։ Եգիպտոսում գտնվելու տարիներին նրա հայրը հիմնադրել է «Al Mahroussah» թերթը, որտեղ հետագայում Զիադեն գրել է մի շարք հոդվածներ ։
Զիադեին հետաքրքրել է լեզուներ սովորելը։ Մասնավոր սովորել է տանը ֆրանսիական կաթոլիկ կրթության հետ համատեղ, ինչպես նաև սովորել է տեղի ժամանակակից լեզուների համալսարանում։ Խոսել է արաբերեն, ֆրանսերեն, տիրապետել է անգլերենի, իտալերենի, գերմաներենի, իսպաներենի, լատիներենի և ժամանակակից հունարենի ։ 1917 թվականին ավարտել է համալսարանը ։
Ֆեմինիզմ
Ի տարբերություն իր ժամանակակիցների՝ Զայնաբ Նազլի Խանումի և Խուդա Շաարավիի, Զիադեն ավելի շատ եղել գրող է, քան սոցիալական բարեփոխիչ։ Այնուամենայնիվ, նա նաև ներգրավված է եղել կանանց ազատության շարժման գործում ։ Զիադեն խորապես մտահոգված էր արաբ կանանց ազատության հարցով. ըստ նրա՝ առաջին հերթին պետք էր վերացնել տգիտությունը, այնուհետև՝ ժամանակավրեպ ավանդույթները։ Նա կնոջը համարում էր յուրաքանչյուր մարդկային հասարակության հիմնական տարրը և գրում է, որ ստրկության մեջ կինը չի կարող կերակրել իր երեխաներին, քանի որ կաթից սերվիտուտի հոտ է գալիս ։
1921 թվականին Զիադեի նախաձեռնությամբ կազմակերպվեց «Le but de la vie» («Կյանքի նպատակը») համաժողովը, որտեղ նա կոչ արեց արաբ կանանց ձգտել ազատության և բաց լինել դեպի Արևմուտք՝ չմոռանալով իրենց արևելյան ավանդույթները ։
Արևմտյան Հայաստանի վտարանդի կառավարություն
Արևմտյան Հայաստանի Վտարանդի Կառավարություն (Western Armenia Government in Exile, Правительство Западной Армении в изгнании, Batı Ermenistan Sürgün hükûmeti), Արևմտյան Հայաստանի տարածքի նկատմամբ սուվերենություն պահանջող կազմակերպություն, որը հռչակվել է Արևմտյան Հայաստանի հայերի ազգային խորհրդի կողմից։ Ունի Սահմանդրություն,դրոշ,զինանշան,օրհներգ և օրենսդիր մարմին։
Պատմություն
1860 թվականին մայիսի 24-ին Պոլսո հայոց պատրիարքությունը Էրմանիստան կոչվող վարչատարածքային էյալեթի համար ընդունեց Սահմանադրություն, թուրքերեն Նիզամնամելի միլլեթի Էրմենիան։ 1863-ի մարտի 17-ին Օսմանյան կառավարությունը վավերացրեց Սահմանդրությունը, կրճատվեցին հոդվածների թիվը, երեսփոխան-պատգամավորների և գավառները ներկայացնողների քանակը։ 1912 թվականներին  Հայոց կաթողիկոս Գևորգ Ե–դը  դիմեց ռուսական կառավարությանը Արևմտյան Հայաստանում բարենորոգումներ անցկացնելու համար և կոնդակով հիմնեց ազգային պատվիրակության գործառույթը լիազորելով Պողոս Նուբար փաշային։ 1913թ տեղի ունեցավ բարենորոգումնեի հանձնաժողովի աշխատանքները․ 1915 թվականին  Հայոց կաթողիկոս Գևորգ Ե–դը կոնդակով դիմեց գերտերություններին 1915 թվականին ձևավորվեց Արևմտյան Հայաստանի վարչակազմը՝ Ա․ Մանուկյանի գլխավորությամբ Վան կենտրոնով։ 1916 թվականի մայիսի 22-ին գեներալ-լեյտենանտ Ն․Ն․Պեշկովը դարձավ Արևմտյան Հայաստանի շրջանների առաջին գեներալ-նահանգապետը։ 1916 թվականի հունիսի (21) 8-ին Նիկոլայ II-ը հաստատեց «Պատերազմի օրենքով օկուպացված Թուրքիայի շրջանների կառավարման ժամանակավոր կանոնակարգը»։  Արևմտյան Հայաստանի տարածքներում ստեղծվեց ռազմական կառավարիչների վարչակազմ (ՌԿՎ), գեներալ-լեյտենանտ Ն․Ն․Պեշկովի ղեկավարությամբ, կազմված 29 ռազմա-վարչական շրջաններից (военно-административные районы): 1917 թվականի ապրիլի 26-ի հրամանով՝ Արևմտյան Հայաստանը հանվեց ռազմական իշխանության ենթակայությունից և դրվեց ժամանակավոր կառավարությանը վերահսկողության տակ։ 1917 թվականի մայիս 31 ին Արևմտյան Հայաստանի առաջին ռազմական կառավարիչ գեներալ-լեյտենանտ Ն․Ն․Պեշկովը ազատվեծ ծառայությունից և ուղարկվեց թոշակի։ 1943–1947 թվականներին Արտասահմանում ապրող արևմտահայությունը ընդունել է «ազգային ուժերի միասնության» գաղափարը։ Ազգային բոլոր խորհուրդները, առաջնորդվել են «Հայերը` հայերի համար» կարգախոսով։ 1943 թ. հոկտեմբերի 8-ից սկսած` ԱՄՆ-ում գործող Հայկական դեմոկրատական լիբերալ կուսակցության և Ամերիկայի հայկական առաջադիմական լիգայի անդամներն աշխատանքներ սկսեցին արտերկրում գործող հայկական կազմակերպությունների միավորման ուղղությամբ ։ Արցախյան ազատագրական պատերազմի ժամանակ Արցախյան պատերազմի հերոս, «Անկախության բանակ»-ի  հրամանատար Լեոնիդ Ազգալդյանը հերթական անգամ բարձրացրեց Արևմտյան Հայաստանի վտարանդի կառավարության կազմավորման գաղափարը։
Նոր շրջան
Արցախյան պատերազմի ավարտից հետո՝ 2004 թվականին Շուշիում արևմտահայերի ժառանգ հանդիսացող մի շարք ազատամարտիկներ հիմնել են Արևմտյան Հայաստանի հայերի ազգային խորհուրդ կազմակերպությունը, որի նպատակն է հայերի հայրենադարձությունը Արևմտյան Հայաստան, Հայոց ցեղասպանության ճանաչումը, Թուրքիայի Հանրապետության կողմից տարածքային և բարոյական փոխհատուցում ։ 2007 թվականից Արևմտյան Հայաստանի հայերի ազգային խորհուդրի նախագահն է Արցախյան ազատամատի մասնակից Արմենակ Աբրահամյանը ։
2005 թվականին Ամերիկայի Միացյալ Նահանգներում Մ․ Սոսիկյանը հիմնադրել է Արևմտյան Հայաստանի պաշտպանության կոմիտեն։
2015թվականին ԱՄՆ ում հիմնվել է Արևմտյան Հայաստանի Սահմանադիր Գերագույն Իրավարար Ատյան և Արևմտյան Հայաստանի Ակադեմիա կառույցները, որոնց հիմնադիր Նախագահը Սուրիկ Ղազարյանն է։ Կառույցներըը գրանցված են ՄԱԿ-ի կենտրոնական գրասենյակում։
Հիմնադրում
Արևմտյան Հայաստանի ազգային խորհուրդը ի դեմս նախաձեռնող Ա․ Մկրտչյանի (Գերմանիա), մասնակցությամբ Ա․Աբրահամյանի (Ֆրանսիա), Կ․Հայրապետյանի (Գերմանիա), Ֆ․Սասունի,(Ֆրանսիա) Ա․Հարությունյանի (Դանիա), Ս․Քիրիմիջյանի (ԱՄՆ),Դ․ Բալյանի, (ՌԴ) Վ․Ղազարոսյանի (Ֆրանսիա), Լ․Պետրոսյանի (Վրաստան),Մ․Շահբազյանի (Ֆրանսիա) ձևավորեցին  Արևմտյան Հայաստանի Վտարանդի Կառավարության ստեղծման հանձնաժողովը։
2011 թվականի փետրվարի 4-ին Ֆրանսիայում՝ դեռ 2004 թվականին Շուշիում հիմնադրված Արևմտյան Հայաստանի հայերի ազգային խորհրդի հռչակագրում հայտարարվել է Արևմտյան Հայաստանի վտարանդի կառավարության կազմավորման մասին որն էլ առ այսօր հանդիսանում է որոշակի հաջողությունների հասած և արևմտահայերի շահերի ներկայացման հիմնական կառույցը։ Ա․Աբրահամյանը  վտարանդի կառավարության ձևավորման մասին ։
Հռչակագրի առանցքային դրույթը
Նախաբանում մասնավորապես ասված է. «ԿԸ ՀՌՉԱԿԷ Աշխարհասփիւռ հայութեան լիիրաւ պետական կառոյցի մը ստեղծումը, այսինքն՝ Արևմտեան Հայաստանի վտարանդի կառավարութեան կազմութեան սկիզբը։ Սոյն կառավարութեան ձևաւորման երաշխիքները հաստատուած են իրաւական հետեւեալ որոշումներով ․․․․»։
Հոդված երրոդում ամրագրված են իրավական դրույթները որի երկրորդ կետը սահմանում է՝․
«2. Արևմտեան Հայաստանի հայոց անունով հանդէս գալու իրաւունքը կը պատկանի բացառապէս Արևմտեան Հայաստանի վտարանդի կառավարութեանը» ։
2011 թվականի փետրվարի 4-ից գործող Արևմտյան Հայաստանի վտարանդի կառավարությունը, 2014 թվականի դեկտեմբերի 10-ին Արևմտյան Հահայստանի Սահմանադիր Գերագույն Իրավարար Ատեանի որոշմամով ընդունել է Արևմտյան Հայաստանի Սահմանդրությունը ։Արևմտյան Հայաստանի Ազային Ժողովի 2015 թվականի փետրվարի 4-ի որոշումով հաստատվել են դրոշը, զինանշանը  և  օրհներգը՝Անդաստան։ Օրհներգի խոսքը՝ Դանիել Վարուժանի ,օրհներգի երաժշտության հեղինակ Նուբար Ասլանյան (կոմպոզիտոր) 2011 թվականի ,։
Արևմտյան Հայաստանի գործադիր իշխանության
Կառավարությունը Արևմտյան Հայաստանի գործադիր իշխանության բարձրագույն մարմինն է։Վարչապետն է Արամ Ս․Մկրտչյանը ,Վարչապետը որպես կառավարության ղեկավար, հաշվի առնելով կառավարության վտարանդի կարգավիճակը,Կառավարության ծրագրի շրջանակներում որոշում է Կառավարության քաղաքականությանը, ղեկավարում է Կառավարության գործունեությունը։
ՀՀ ստորաբաժանումների ղեկավարներն են՝ Ա․Սեդրակյանը, Ռ․Խաչատրյան, Դ․Ալեքսանյանը։ ԱՄՆ-ում Վ․Մեսրոպյանը և Ա․Բարսեղյանը։ ՌԴ-ում Տ․Գրիգորյանը։Արաբական երկներերում Վ․Մահշիկյանը ։ Շվեդիայի թագավորությունում Ս․Կասպարյանը։
Կարևոր փաստեր
Ունենալով հսկայական իրավագիտական և սահմանադրական պատմական ժառանգություն և միջազգային իրավունքի տարածքում ընդունված  պետական իրավաքաղաքական վարչարարություն երեք տեսակի՝ ճանաչված պետության, չճանաչված պետության և վտարանդի կառավարության գոյության հանգամանքը, Արևմտյան Հայաստանի Հայերի Ազգային Խորհուրդը  2004 թվականին որոշում կայացրեց   հիմնել  Արևմտյան  Հայաստանի կառավարչական մարմին  և կազմել  սահմանադրություն, հաշվի առնելով այն հանգամանքը, որ Վտարանդի կառավարությունները ունեն  ստատուտ (statutum)։ «Վտարանդի կառավարությունը (կրճատ GiE) քաղաքական խումբ է, որը հավակնում է լինել երկրի կամ կիսա ինքնիշխան պետության օրինական կառավարություն ։ Տվյալ իրավիճակում չի կարող իրավական լիազորություններ իրականացնել և փոխարենը գործում է այլ պետության տարածքում ։ Վտարանդի կառավարությունները ծրագրում են վերադառնալ իրենց հայրենիք  և վերականգնել  պաշտոնական  իշխանությունը։
2015 թվականին հրատարակվեց Արևմտյան Հայաստան Պետության Սահմանդրությունը։ Սահմանադրությունը կազմեցին Ա․Ս․Մկրտչյանը,Կ․Պ․Հայրապետյանը,Գ․Գ․Մարգարյանը, Ա․Է․Խաչիկյանը ,Ս․Բ․Ղազարյանը ։
Ա․Մկրտչյանը ԱՀՎԿ անունից հայտարարություն տվեց ИА REX Վերլուծական կենտրոնին «Правительство Западной Армении в Изгнании опровергает сообщения о контактах с Турцией» ։
2015 թվականի մայիսին և նույն թվականի հունիսի 1-ին ձևավորվել է Արևմտյան Հայաստանի ֆուտբոլի ֆեդերացիան, իսկ նույն թվականի հունիսի 1-ին այն անդամակցում է Անկախ ֆուտբոլային ասոցիացիաների կոնֆեդերացիային (ConIFA) ։ Գործում է Արևմտյան Հայաստանի ֆուտբոլի ազգային հավաքականը։
2015 թվականի դեկտեմբերի 17-ին ԱՀՎԿ-ը հայցադիմում ներկայացրեց Ռուսաստանի Դաշնության Սահմանդիր Դատարան, ռուս թուրքական պայմանագրերի դենոնսացման նպատակով։ Ռուսաստանի Դաշնության Սահմանադիր Դատարանի պատասխանը հայցադիմումի վերաբերյալ։
2016 թվականի հունիսի 14-ի ԱՀ ԱԺ-ն ընդունեց օրենք ԱՄՆ նախագահ Վ․Վիլսոնի Իրավարար Վճռի կրկնորինակը ստանալու նպատակով։ Համաձայն ընդունված օրենքի ԱԺ նախագահ  Տ․Բագրատուին դիմում ուղարկեց ԱՄՆ Կոնգրեսի գրադարան։ 2016 թվականի դեկտեմբերի վերջին ԱՄՆ Կոնգրեսի գրադարանը բավարարեց ԱՀ ԱԺ նախագահ Տ․Բագրատունու դիմումը։ ԱՄՆ կոնգրեսական Ադամ Շիֆի կողմից ԱՄՆ ում գործող Արևմտյան Հայաստանի ԱԺ պատգամավոր տիկին Հերիքնազ Փարազյանի միջոցով, Վ․Վիլսոնի Իրավարար Վճռի 59-րդ հաստատագրված կրկնօրինակը փոխանցվեց ԱՀՎԿ ներկայացուցիչ Վ ․Մեսրոպյանին։ Կրկնօրինակը գտնվում է ԱՀ Վտարանդի Կառավարության ՆԳ նախարար Վ․Մեսրոպյանի մոտ, Լոս Անջելես։
2019 թվականի Արևմտահայության Ազգային Գերագույն Խորհուրդը հրատարակում է ՀԱՅՐԵՆԻՔ  Պաշտոնաթերթը ։
2021 թվականի ապրիլի 21-ին ԱՀՎԿ-ը և Համահայկական վերնախորհուրդը հայցադիմում ներկայացրեցին  ընդդեմ Հայաստանի Հանրապետությանը՝ պահանջով, ընդունել Հայաստանի Հանրապետության Անկախության Մասին Ակտը՝  հրապարակված 1919 թվականի մայիսի 28-ին և վերաճանաչել ՀՀ ԱԺ արևմտահայության 12 մանդատ ունենալու իրավունքը ։
Ծավալուն տեղեկատվություն «Pressenza»  բազմալեզու վերլուծական և լրատվական ,հոդվածի հեղինակ « Mar del Plata», Origen de la actual República de Armenia Occidental( իսպաներեն լեզվով ) ։
2021 թվականի հոկտեմվերից սկսվեցին վերամիավորման բանակցություններ Արևմտյան Հայաստանի խնդիրներով զբաղվող կազմակերպությունների միջև։ Նույն թվականի դեկտեմբերին, վերամիավորման համաձայնություն շրջանակներում Արևմտյան Հայաստանի Վտարանդի կառավարության կառույցներին միացան Արևմտյան Հայաստանի խնդիրներով զբաղվող կազմակերպությունների առաջատար գործիչները ։ 2022 թվականի փետրվարի 2-ին ստորագրվեց համագործակցության հուշագիր Արևմտյան Հայաստանի Վտարանդի Կառավարության և Արևմտյան Հայաստանի Ազգային Համագումարի միջև։ Համագումարի կողից ստորագրեց դոկտոր,պրոֆեսոր Վ․Մելիքյանը։ ԱՀՎԿ նիստ 04․02․2022 թվական։
Քաղաքական հանդիպումներ
2011 թվականից քաղաքական հանդիպումներ և քննարկումներ են տեղի ունեցել ՀՀ,ԱՄՆ,ՌԴ ԵՄ, Սիրիա, Լիբանան պետական ինստիտուտների հետ։ 2012 թվականին Ա․ Մկրտչյանը և Կ․ Հայրապետյանը ընդունեցին ՀՀ կառավարության անդամներին և մասնակցեցին «Հայ գրատպության 500-ամյակին նվիրված ցուցահանդեսին» նկարները զետեղված են ՀՀ կառավարության կայքում ՀՀ վարչապետ Տ․ Սարգսյանի մասնակցությամբ հայ գրատպության 500-ամյակին նվիրված ցուցահանդես։  2014 թվականի ԱՀՎԿ անդամներ Վահե Մեսրոպյանը և Սուրեն Ղազարյանը հանդիպումներ ունեցան  ԱՄՆ Ներկայացուցիչների պալատի Կոնգրեսական Ֆ․Փալոնի հետ ։  Վ․Մեսրոպյանը և  Սուրեն Ղազարյանը հանդիպուների շարք ունեցան ԱՄՆ Ներկայացուցիչների պալատի անդամ  Ա․Շիֆի հետ։ Երևանում ստորագրվել է համագործակցության հուշագիր,վտարանդի կառավարությունը և նրա կառույցներից՝ Գիտությունների համահայկական միջազգային ակադեմիա և «Գվարդիական Աստղ» միջազգային ռազմահայրենասիրական կառույցը Տիգրան Գրիգորյանի ղեկավարությամբ,(ՌԴ)հանդիսանում են Միացյալ Հայաստան Կուսկցության համահիմնադիրներ։
Հեռուստաքննարկումներ
2011 թվականից սկված ԱՀՎ կառավարության անդամները ԱՄՆ-ում գործող հայկական տարբեր հեռուստաժամերի միջոցով քննարկել և ներկայացրել են արևմտահայության իրավունքները։ Արևմտյան Հայաստանի Վտարանդի Կառավորթության անդամները ԱՄՆ-ում հյուրընկալվել են ԱՄՆ Ներկայացուցիչների պալատի անդամ Ա․Շիֆի  գրասենյակ,Պետրոս Հաջյանի հեռուստաժամին Government of Western Armenia, Ստեփան Քիրեմիջյանի հեռուստաժամին, Նունե Ավետիսյանի հեռուստաժամին, Արտեմի Սարգսյանի հեռուստաժամին՝,ԻՐԱՎԱՐԱՐ ՎՃՌԻ 100 ԱՄՅԱԿԸ,Վ․Մեսրոպյանը ։ «Տեսակետ» հաղորդաշարի հեղինակ Ա․Բարսեղյանի հրավերով քննարկում Արամ Մկրտչյանի և Արկադի Վարդանյանի հետ,Արևմտյան Հայաստան, հայրենատիրություն։Շանթ, Geopolitical TV,usarmenia tv,Նոյան Տապան և այլ հեռուստալրատվական ծառայությունների կողմից։
Ծանոթագրություններ
Կատեգորիա:Արևմտյան Հայաստանի վտարանդի կառավարություն
Պե դի Սեռա
Պե դի Սեռա (Pé de Serra), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Սերրինյաի գավառի կազմի մեջ։ Բնակչությունը կազմում է 14 165 մարդ՝ 2007 թվականի տվյալներով։ Գրավում է 558,438 կմ2 տարածք։ Բնակչության խտությունը՝ 25,4 մարդ/կմ²։
Պատմություն
Քաղաքը հիմնադրվել է 1985 թվականի մարտի 20-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Անդրե Օնանա
Անդրե Օնանա (André Onana, ), կամերունցի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Կամերունի ազգային հավաքականի կազմում։ Խաղում է դարպասապահի դիրքում ։
Այաքս
Ֆուտբոլիստի կարիերան Օնանան սկսել է Սամուել Էտո'O-ի ակադեմիայում ։ 2010 թվականին միացավ Բարսելոնայի երիտասարդական թիմին ։ 2015 թվականի հունվարին կամերունցին 3 տարվա պայմանագիր կնքեց Այաքսի հետ  ։ Իր առաջին հանդիպումը ակումբի երկրորդ թիմի կազմում նշեց փետրվարի 9-ին՝ Ախիլես '29-ի դեմ խաղում ։ Իր դեբյուտը Այաքսի կազմում նշեց 2016 թվականի օգոստոսի 20-ին՝ Վիլեմ II-ի դեմ խաղում ։ Առաջին հանդիպումը եվրոպական առաջնություններում անցկացրեց սեպտեմբերի 15-ին՝ Եվրոպայի Լիգայի Պանատինաիկոսի դեմ խաղում ։ 2016-17 մրցաշրջանում Օնանան անցկացրեց 46 հանդիպում բոլոր մրցաշարերում ՝ բաց թողելով 36 գնդակ և 21 խաղում պահելով իր դարպասը անառիկ, իսկ Այաքսը հասավ Եվրոպայի Լիգայի եզրափակիչ , որտեղ 2-0 հաշվով պարտվեց Մանչեսթեր Յունայթեդին ։
2017 թվականի մայիսին Օնանան երկարաձգեց իր պայմանագիրը Այաքսի հետ մինչև 2021 թվականը ։
Միջազգային կարիերա
Օնանան ներկայացրել է Կամերունը երիտասարդական հավաքականներում։ Կամերունի ազգային հավաքական առաջին անգամ հրավիրվեց 2015 թվականի հոկտեմբերին՝ Նիգերիայի դեմ խաղի համար, սակայն այս խաղում խաղադաշտ դուրս չեկավ ։ Ազգային հավաքականում իր դեբյուտը նշեց 2016 թվականի սեպտեմբերի 6-ին՝ Գաբոնի դեմ ընկերական խաղում ։ 2017 թվականին Օնանան Կամերունի կազմում մասնակցեց ՖԻՖԱ Կոնֆեդերացիաների գավաթին , սակայն չանցկացրեց ոչ մի հանդիպում , իսկ Կամերունը դուրս մնաց խմբային փուլից ։
Միջազգային վիճակագրություն
2018 թվականի օգոստոսի 20-ի դրությամբ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Կամերունցի ֆուտբոլիստներ Կատեգորիա:Կամերունի հավաքականի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Այաքսի ֆուտբոլիստներ
Մեր հայրերի հողը
Մեր հայրերի հողը (მშობლიურო ჩემო მიწავ), 1979 թվականին «Վրացֆիլմ» կինոստուդիայում նկարահանված գեղարվեստական ֆիլմ ։
Արտաքին հղումներ
Կատեգորիա:Վրացական ֆիլմեր Կատեգորիա:1979 ֆիլմեր Կատեգորիա:Խորհրդային ֆիլմեր Կատեգորիա:Գիգա Լորթքիփանիձեի ֆիլմեր Կատեգորիա:Գիուլի Ճոխոնելիձեի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Վրացերեն ֆիլմեր Կատեգորիա:Ֆիլմեր Հայրենական մեծ պատերազմի մասին
Աբյուդենոս
Աբյուդենոս (նաև՝ Աբիդենոս, Αβυδηνός, ծննդյան և մահվան թվականներն անհայտ, մ.թ.ա. 3-րդ դար), հույն մատենագիր, պատմիչ։ Աբյուդենոսը գրել է «Ասորեստանի և Քաղդեայի պատմությունը», որ մեզ չի հասել, սակայն նրանից օգտվել է պատմահայր Մովսես Խորենացին։
Բել - Հայկ և Նինոս - Արամ ժամանակային զուգադրումները Խորենացին վստահորեն համարում է անկասկածելի, քանի որ այդ մասին պատմում է.` «ի յոլով իրս հաւատարիմն Աբիւդենոս» ։
Մովսես Խորենացին բերում է Նինոսից Բել` քաղդեական, ու Արամից Հայկ` հայկական յոթնանուն (Արային չհաշված) ցանկերը՝ Հայկի դիմաց բացատրելով, «որ եղև հակառակ Բելայ» և այդ ամենը վերագրելով վստահելի Աբյուդենոսին.
"«Եւ զայս մեզ Աբիւդենոս յիւրում առաջնում առանձնականի իմն մանր ազգաբանութեան ասէ, զոր աստ ուրեմն յետոյ ոմանք բարձին» ։"
Աբյուդենոսը այդ մասին գրել է առանձին մանր ազգաբանական պատմության մեջ, որը ոմանք վերացրել են, և մեզ չի հասել։ Եվ որպեսզի հիշատակված աղբյուրի հանկարծակի չքանալը կասկածելի չթվա ընթերցողին, վկայակոչում է մի այլ հույն պատմիչ Կեփալիոնին։ Վերջինիս համաձայն` նման բան հնարավոր է, որովհետև ինքն էլ իր աշխատության սկզբում սկսել էր բոլոր մանր ազգաբանությունները գրի առնել արքունի դիվաններից, բայց թագավորական հրաման է ստացել, որ թողնի աննշան և վատ մարդկանց հիշատակը և նշի միայն քաջ, իմաստուն և աշխարհակալ նախնիներին ։
Աղբյուրներ
Կատեգորիա:Հույն մատենագիրներ Կատեգորիա:Հույն պատմիչներ
Մելքոնյան կրթական հաստատություն
Մելքոնյան կրթական հաստատություն, հիմնադրվել է 1926 Կիպրոսում, որպես մանկատուն 7 ապաստան է տրամադրել Հայոց ցեղասպանության հազարավոր զոհերին։ Դպրոցի պատմական շենքը գտնվում է Կիպրոսի Հանրապետության պաշտպանության տակ որպես ազգային արժեք։ Մելքոնյան դպրոցի հազարավոր շրջանավարտներ առաջատարներ են դարձել տարբեր ոլորտներում և իրենց ավանդն են ներդնում մշակույթի, կրթության, գիտության, լեզվի ու ազգային ինքնության ոլորտներում։ «Մելքոնյան» դպրոցը հազարավոր ուսանողներ և ուսուցիչներ է տվել, որոնք այժմ բարի կամքի դեսպաններ են և նպաստում են Կիպրոսի ժողովրդի օրինական պայքարին այս ձգձգված խնդրի արդարացի լուծման համար։
Պատմություն
Մելքոնյան վարժարանի հիմնադիրներն են Գրիգոր և Կարապետ Մելքոնյան եղբայրները։ Վարժարանը բաղկացած էր մի քանի մասնաշենքերից` դպրոցական շենքեր, աշակերտների և ուսուցիչների համար նախատեսված շենքեր, ճաշարան։ Այս դպրոցում են դաստիարակվել 40 երկրից ժամանած բազում աշակերտներ։ Հատկանշական է դպրոցի բազմաբնույթ գործունեությունը` պարախումբ, երգչախումբ, թատերախումբ, սկաուտական ակումբ, փողերախումբ և այլն։ Ցավոք, 2014 թվականի մարտի 16-ին Հայկական Բարեգործական Ընդհանուր Միությունը որոշ պատճառներով որոշում կայացրեց փակելու դպրոցը։ Հայաստանից ևս մի շարք շնորհալի աշակերտներ իրենց ուսումն են ստացել Մելքոնյան կրթական հաստատությունում` գրանցելով բարձր արդյունքներ։
Ծանոթագրություններ
Կատեգորիա:Կիպրոսի հայկական դպրոցներ Կատեգորիա:Նորագույն շրջանի հայկական դպրոցներ Կատեգորիա:Նիկոսիայի շենքեր և կառույցներ
Թոմ Մքսորլի
Թոմ Մքսորլի (Tom McSorley, ծննդյան անունը՝ Թոմաս Հոլլանդ Մքսորլի, ), կանադացի կինոքննադատ։
Գործունեություն
Կանադական կինոինստիտուտի գործադիր տնօրենն է։ Կարլտոմի համալսարանի կինոուսումնասիրությունների սեսիոն դասախոս է, CBC Radio One ռադիոցանցի ֆրիլանսեր և նախկին թատերական քննադատ, «Rivers of Time: The Films of Philip Hoffman» (2008) խմբագիր, «Self Portraits: The Cinemas of Canada Since Telefilm» (2006) և «Life Without Death: The Cinema of Frank Cole» (2009) համախմբագիր ։ Կանադական և  միջազգային կինոյին առնչվող բազմաթիվ հոդվածների հեղինակ է, ինչպես նաև Ատոմ Էգոյանի «Ապահովագրական գործակալը» ֆիլմի նոր քննադատական ուսումնասիրության հեղինակ  ։  1997 թվականին Մքսորլին ստեղծել է ամենամյա Լատինաամերիկյան կինոփառատոնը՝ որպես Կանադական կինոինստիտուտի Կանադայի մայրաքաղաքում ընթացող միջազգային կինոծրագրի բաղադրիչ։
Մքսորլին նաև երգիչ և թմբկահար է, Օտտավայի Presence ռոք խմբի անդամ։
2017 թվականին Ոսկե ծիրան կինոփառատոնի շրջանակներում «Ժամանակակից կանադական կինո» թեմայով վարպեության դաս է ունեցել Երևանում ։
Արտաքին հղումներ
Կատեգորիա:Կանադացի կինոքննադատներ Կատեգորիա:Կանադացի երգիչներ
Սողոմոն (բժիշկ)
Սողոմոն, հայ ատամնաբույժ։
Կենսագրություն
Ատամնաբուժական կրթություն է ունեցել և ատամնաբույժ աշխատել։ Եղել է Զմյուռ­նիա քաղաքի ճանաչված ատամնաբույժներից մեկը։
1922 թվականի սեպ­տեմ­բե­րի 12-ին, երեքշաբթի, ի թիվս բազմաթիվ հայերի, իր կնոջ հետ միասին սպանվել է Զմյուռնիա քաղաքի Կարադաշ թաղամասում, քաղաքում թուրքերի իրականացրած՝ հայերի և հույների ընդհանուր կոտորածի, կողոպուտի և հրդեհի ժամանակ։
Գրականություն
Տէրենց Յա. (Տէր-Յակոբեան), Իզմիրի աղէտը եւ մեծ հրդեհին մանրամասնութիւնները, «Ազգ», Երևան, 08-12-2007։
Աղբյուր
Կատեգորիա:Հայ բժիշկներ Կատեգորիա:1922 մահեր Կատեգորիա:Զմյուռնիա քաղաքում մահացածներ Կատեգորիա:Սեպտեմբերի 12 մահեր Կատեգորիա:Հայ ատամնաբույժներ
Կարմրաճակատ լեմուր
Կարմրաճակատ լեմուր, պրիմատների կարգին պատկանող լեմուր, որը հանդիսանում է Աֆրիկայի ծայր հարավում գտնվող Մադագասկար կղզու էնդեմիկ կենդանատեսակ ։
Արտաքին տեսք և տարածվածություն
Ավելի քան մեկ դար առաջ կարմրաճակատ լեմուրները համարվում էին Մադագասկար կղզու ամենամեծաքանակ լեմուրները։ Վերջիններս տարածված էին Մադագասկարի արևելյան ընդարձակ տարածություններում, արևմտյան ափամերձ հատվածում, ինչպես նաև կենտրոնական շրջաններում ։ Վերջիններս բնակության համար նախընտրում են չոր անտառապատ տարածքներ։
Կենսակերպ
Կարմրաճակատ լեմուրներն ապրում են 4-ից մինչև 17 առանձնյակներից կազմված խմբերով։ Կենդանու սեռը խմբային պատկանելության հարցում որևէ նշանակություն չունի, քանզի մեծ խմբերում կարող են լինել և՛ արուներ, և՛ էգեր։ Սնվում են ծառի տերևներով, մրգերով, ինչպես նաև ծաղիկներով։ Կտղունցքի շրջանը սկսվում է ապրիլ ամսին և որպես կանոն ավարտվում հունիսին։ Հղիությունը տևում է 4,5 ամիս։
Օգոստոսից նոյեմբեր ամիսներին էգերը ծնում են ձագեր, որոնք մինչև 1 ամիս սնվում են մայրական կաթով։ Լակտացիայի շրջանը տևում է մոտ 5 ամիս։
Արտաքին սպառնալիքներ
Չնայած նախորդ դարասկզբին վերջիններիս լայն տարածվածությանը, ներկայումս այս պրիմատների թիվը խիստ նվազում է՝ անտառահատման և որսի պատճառով։
Օլինդինա (Բաիա)
Օլինդինա (Olindina), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Րաբեյրա դու Պոմբալ գավառի կազմի մեջ։ Բնակչությունը կազմում է 25 694 մարդ՝ 2006 թվականի տվյալներով։ Գրավում է 575,412 կմ2 տարածք։ Բնակչության խտությունը՝ 44,7 մարդ/կմ²։ Քաղաքի տոնը նշվում է օգոստոսի 14-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Կեչկեմետ
Ստուգաբանություն
Անվանումը եկել է kecske (այծ) և արտացոլում է տարածաշրջանում երկարատև անասնաբուծական ավանդույթները։ Այծ պատկերված է նաև քաղաքի զինանշանի վրա։
Աշխարահագրություն և տրանսպորտ
Կեչկեմետը Բուդապեշտից գտնվում է 86 կմ հեռավորության վրա դեպի հարավ-արեւելք, և նույն հեռավորությամբ Սեգեդից դեպի հյուսիս-արևմուտք։ Քաղաքի միջով անցնում է Բուդապեշտ — Կեչկեմետ — Սեգեդ ավտոմայրուղին, այլ ճանապարհներ գնում են  արևմուտք՝  Շոլտ և արևելք՝ Կունսենտմարտոն և Բեկեշչաբա։ Քաղաքում կա երկաթուղային կայարան, ճանապարհը ժամանակը գնացքով  Բուդապեշտից 1 ժամ 20 րոպե է։
Պատմություն
Կեչկեմետի տարածքում եղել է հնագույն բնակավայր, որն ամբողջությամբ ոչնչացվել է XIII դարում մոնղոլների հարձակումից։ Սակայն ի շնորհիվ իր աշխարհագրական դիրքի, քանի որ  գտնվում էր առևտրային խաչմերուկում,  արագ վերականգնվել է և 1348 թվականին Լյուդովիկոս Մեծ Առաջին թագավորը Կեչկեմետին շնորհել է  քաղաքի կարգավիճակ։
XVI-XVII դարերում քաղաքը, ինչպես նաև ամբողջ Կենտրոնական Հունգարիան, գտնվում էր Օսմանյան կայսրության իշխանության տակ, սակայն Կեչկեմետը օգտվել արտոնությունից՝ բուդայացի փաշային վճարել է, որի շնորհիվ գտնվել է նրա հովանու ներքո և խուսափել ավերածություններից և ընդհանուր թալանից։
XVIII դարում քաղաքի շրջակայքում ինտենսիվորեն զարգացել է անասնապահությունը, XIX դարում այն դուրս է մղել խաղողագործությունը և այգեգործությունը։ Մինչև XIX դարը Կեչկեմետը դարձել է կարևորագույն կենտրոն տարածաշրջանի համար։ Քաղաքի բարեկեցության աճը զգալիորեն ազդել է նրա արտաքին տեսքի վրա, այստեղ կառուցվել են մի քանի շքեղ պալատներ սեցեսիոնական ոճով, նոր քաղաքապետարան, եկեղեցի ու վարժարան՝ պիարի շքանշանով, և այլ ուշագրավ շենքեր։
Սպորտ
Քաղաքում հայտնի է հունգարական Կեչկեմետ ֆուտբոլային ակումբը։ Ակումբի պատմությունը սկսվել է 1911 թվականից և հանդիսանում է Հունգարիայի Գավաթակիր։ 2015-2016 թվականի մրցաշրջանից հետո ակումբը զրկվել է իր լիցենզիայից և այժմ հանդես է գալիս տարածաշրջանային լիգաներից մեկում։
Արտաքին հղումներ
Կատեգորիա:Հունգարիայի քաղաքներ
Փեսացուն և հարսնացուն (հեքիաթ)
Փեսացուն և հարսնացուն (Kjærestefolkene, Toppen og Bolden), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1843 թվականին։
Սյուժե
Հոլն ու գնդակը ուրիշ խաղալիքների հետ պառկած էին արկղում, և հոլը գնդակին առաջարկում է ամուսնանալ։ Բայց գնդակը, որ կարված էր այծի կաշվից իրեն շատ էր երևակայում։ Հաջորդ օրը գալիս է խաղալիքների տերը և հոլին գեղեցիկ գույներով ներկում, իսկ ուղիղ մեջտեղը պղնձե մեխ խփում։ Այնպե՞ս գեղեցիկ էր հոլը, երբ սկսվեց պտտվել ։ Նա նորից առաջարկում է գնդակին ամուսնանալ, սակայն գնդակը շարունակում է իրեն երևակայել։ Այդպես նրանք երկար զրուցեցին։ Հաջորդ օրը մի տղա սկսեց գնդակով խաղալ և նա գնդակը նետեց օդ և այն այլևս հետ չեկավ։ Տղան սկսեց որոնել այն, բայց չգտավ։ Հոլը գիտեր, թե ուր է գնդակը. նա ջրածիծառի բնում էր և ամուսնացել էր նրա հետ։ Եվ որքան ավելի էր հոլը մտածում գնդակի մասին, այնքան ավելի էր սիրահարվում նրան։ Շատ տարիներ անցան, հոլը ծերացավ և մի օր հոլին ոսկեզօծեցին և նա գեղեցկացավ ու սկսեց ցատկոտել։ Այնքան ցատկոտեց, որ կորավ և ոչ մեկը չգիտեր նրա տեղը։ Նա ցատկել էր կեղտաջրի մեջ։ Հոլն այնտեղ տեսնում է մի կլոր խնձորի նման բան։ Պարզվում է, որ դա խնձոր չէր, այլ գնդակը։ Հետո գալիս է աղախինը, որ կեղտաջուրը տանի թափի և գտնում է հոլին ու գնդակին։ Հոլը չէր ճանաչում գնդակին, որը 5 տարի մնացել էր կեղտոտ ջրի մեջ ։
Արտաքին հղումներ
Կատեգորիա:Հեքիաթներ այբբենական կարգով Կատեգորիա:Հանս Քրիստիան Անդերսենի հեքիաթներ
Խորհուրդներ տալ սիրող նապաստակը
«Խորհուրդներ տալ սիրող նապաստակը», խորհրդային կարճամետրաժ մուլտֆիլմ, էքսցենտրիկ կատակերգություն, որը ծաղրում է հիմարությունն ու անքաղաքավարությունը։
Մուլտֆիլմում հնչում է Գեորգի Սվիրիդովի «Ռազմական քայլերգ»-ը համամիութենական ռադիոի և կենտրոնական հեռուստատեսության սիմֆոնիկ նվագախմբի կատարմամբ (դիրիժոր՝ Վ. Ֆեդոսեև) ։
Սյուժե
Մուլտֆիլմում պատմվում է մի նապաստակի մասին, որը կյանքում ոչինչ չի կարողանում անել, բացի անպետք և հիմար խորհուրդներ տալուց և ուրիշներին սովորեցնելուց։